කොම්ප්ටන් මිලර් පදක්කම

කොම්ප්ටන්–මිලර් පදක්කම යනු, ඕස්ට්‍රේලියාව සහ එංගලන්තය අතර පැවැත්වෙන එක් එක් අළු බඳුන ක්‍රිකට් තරගාවලියක් තුල තරගාවලියේ වීරයා වෙනුවෙන් පිරිනැමෙන ප්‍රදානයකි.

මෙම ප්‍රදානයෙහි සමාරම්භය 2005 වසරෙහි සිදුවූ අතර, එංගලන්තයෙහි පිතිකරු ඩෙනිස් කොම්ප්ටන් සහ ඕස්ට්‍රේලියාවෙහි සියළු-ඉරියව් ක්‍රීඩක කීත් මිලර් අනුව නම් කෙරිණි.  එංගලන්ත සහ වේල්ස් ක්‍රිකට් පාලක මණ්ඩලයෙහි (ECB) ප්‍රධාන විධායක ඩේවිඩ් කෝලියර් පවසන පරිදී, "ඩෙනිස් කොම්ප්ටන් පැවතුනේ අපර-යුද්ධ පස්වරු දර්ශන මූර්තියක් ලෙසිනි – ජීවිතයට ආදරය කරමින් සහ ජීවත්වීම වෙනුවෙන් අත්‍යන්තයටම ආදරය දක්වමින් සිටියෙකි. කීත් මිලර්ද මෙවැනිම ආකල්පයක් දැරූ අතර ඔවුන් දෙදෙනා මහත් විරූද්ධවාදීන් වූවා සේම මහත් මිතුරන්ද වූහ."

නව පදක්කම ප්‍රකාශයට පත් කෙරුණේ  2005 අළු බඳුන තරගාවලියෙහි පළමු ටෙස්ට් තරගය ඇරඹීමට මෙහොතකට පෙර වන අතර, ප්‍රදානය තුලින් බුහුමනට ලක්වූ ක්‍රීඩකයන් දෙදෙන  නියෝජනය කරමින් මිලර්ගේ වැන්දඹුව මාරි චැල්මන් සහ කොම්ප්ටන්ගේ පුත් රිචඩ් සහභාගී වූහ. තරගාවලියෙහි නායකයන් දෙදෙනවූ, මයිකල් වෝන් සහ රිකී පොන්ටිං යන දෙදෙනද සහභාගි වූහ.

පදක්කම්ලාභීහූ
තරගාවලියක්‍රීඩකයාසටහන්2005 ඇන්ඩෘ ෆ්ලින්ටොෆ් එංගලන්තය සඳහා සියළු-ඉරියව් ක්‍රීඩකයා (40.20 සාමාන්‍යයක් සහිතව සහ එක් ශතකයක් සහිතව ලකුණු 402 ලබා ගත් අතර, එක්  කඩුළු 5ක් දවා ගැනීමක් ඇතුළුව, 27.29 සාමාන්‍යයක්  සහිතව කඩුළු 24 දවා ගති ; තරගයෙහි වීරයා සම්මාන දෙකක් පිරිනැමිණි).2006–07 රිකී පොන්ටිංඕස්ට්‍රේලියාව වෙනුවෙන් මුල් පෙළ පිතිකරු සහ නායකයා (ශතක දෙකක් සහිතව සහ සාමාන්‍යය 82.28 සහිතව ලකුණු 576 රැස් කල අතර තරගයේ වීරයා සම්මාන දෙකක් පිරිනැමිණි).2009 ඇන්ඩෘ ස්ට්‍රාවුස්එංගලන්තය වෙනුවෙන් ආරම්භක පිතිකරුවා සහ නායකයා (එක් ශතකයක් සහිතව සහ සාමාන්‍යය 52.66 සහිතව ලකුණු 474 රැස් කළේය). 2010–11 ආල්ස්ටර් කුක්එංගලන්තය සඳහා ආරම්භක පිතිකරුවා (ශතක දෙකක් හා එක් ද්විත්ව ශතකයක් සහිතව සහ ලකුණු රැස් කිරීමේ සාමාන්‍යය 127.66 සහිතව ලකුණු 766 රැස් කල අතර තරගයේ වීරයා සම්මානය දෙවරක් ලැබීය).2013 ඉයන් බෙල්එංගලන්තය සඳහා මැද පෙළ පිතිකරුවා (ශතක තුනක් හා ලකුණු රැස් කිරීමෙහි සාමාන්‍යය 62.44 සහිතව ලකුණු 562 රැස් කළේය).2013–14 මිචෙල් ජොන්සන්ඕස්ට්‍රේලියාව සඳහා පන්දු යවන්නා (පන්දු යැවීමෙහි සාමාන්‍යය 13.97 සහිතව කඩුළු 37 ලබමින් තරගයේ වීරයා සම්මානය තෙවරක් ලැබීය).2015 ජෝ රූට්එංගලන්තය සඳහා මැද පෙළ පිතිකරු (ශතක දෙකක් සහිතව සහ සාමාන්‍යය  57.50 සහිතව ලකුණු 460 රැස් කළ අතර තරගයේ වීරයා සම්මානය එක් වරක් පිරිනැමිණි).2017–18 ස්ටීව් ස්මිත්ඕස්ට්‍රේලියාව සඳහා මුල් පෙළ පිතිකරු සහ නායකයා (ශතක දෙකක් හා එක් ද්විත්ව ශතකයක් රැස් කරමින් සාමාන්‍යය 137.40 සහිතව ලකුණු 687 රැස් කළ අතර, තරගයෙහි වීරයා සම්මානය දෙවරක් ලැබීය).2019 ස්ටීව් ස්මිත් ඕස්ට්‍රේලියාව සඳහා මුල් පෙළ පිතිකරු (ශතක දෙකක් හා එක් ද්විත්ව ශතකයක් රැස් කරමින් සාමාන්‍යය 110.57 සහිතව ලකුණු 774 රැස් කළ අතර, තරගයෙහි වීරයා සම්මානය දෙවරක් පිරිනැමිණි). සම්මානය දෙවරක් ලැබූ එකම ක්‍රීඩකයා වෙයි.2021–22 ට්‍රැවිස් හෙඩ්ඕස්ට්‍රේලියාව සඳහා මැද පෙළ පිතිකරු (ශතක දෙකක් හා සාමාන්‍යය 59.50 සහිතව ලකුණු 357 රැස් කළ අතර තරගයේ වීරයා සම්මාන දෙකක් ලැබීය). 2023 ක්‍රිස් වෝක්ස්එංගලන්තය සඳහා සියළු ඉරියව් ක්‍රීඩකයා (19.75 සාමන්‍යයක් සහිතව ලකුණු 79 ලබා ගත් අතර එක් කඩුළු පහක් දවා ගැනීමක් සහ 18.14 සාමාන්‍යයක් සහිතව කඩුළු 19 ලබාගති; තරගයෙහි වීරයා සම්මානය එක් වරක් දිනා ගති.)

ආශ්‍රිත

බාහිර සබැඳි 
ද කොම්ප්ටන්–මිලර් මෙඩ්ල් ඊස් බෝර්න්

ප්‍රවර්ගය:ක්‍රිකට් ප්‍රදාන සහ අනුස්ථිතීන්
ප්‍රවර්ගය: 2005 වසරෙහිදී සංස්ථාපිත ප්‍රදාන